****

**Republika e Kosovës**

**Republika Kosova-Republic of Kosovo**

*Qeveria - Vlada - Government*

*Ministria e Administrimit të Pushtetit Lokal*

*Ministarstvo Administracije Lokalne Samouprave*

*Ministry of Local Government Administration*

 **Ftesë publike për Organizatat Jo Qeveritare**

Ministria e Administrimit të Pushtetit Lokal, bazuar në Planin e Prokurimit për vitin 2019, ka paraparë zhvillimin e një numri të aktiviteteve të prokurimit. Me qëllim të rritjes së transparencës institucionale sa i përket menaxhimit të fondeve publike, fton organizatat joqeveritare, që të paraqesin shprehjen e interesimit për monitorimin e procesit të vlerësimit të aktiviteteve të prokurimit.

Organizatat joqeveritare të interesuara për të monitoruar proceset e vlerësimit të prokurimit, duhet të paraqesin këto të dhëna:

\* Emrin e organizatës;

\* Certifikatën e regjistrimit të organizatës;

\* Emrin dhe mbiemrin e personit kontaktues;

\* Numrin kontaktues;

\* E-mail adresën;

\* Letër të interesit.

Certifikata dhe letra e interesit për të aplikuar për monitorimin e proceseve të vlerësimit të prokurimit dorëzohen në zyrën e arkivit të Ministrisë së Administrimit të Pushtetit Lokal në adresën: ndërtesa e ish-Rilindjes, kati përdhes nga ora 8:00- deri 16:00; ose me email info.mapl@rks-gov.net .

Afati për dorëzimin e dokumentacionit është deri me datë 20 / 02 /2019.